Vrou sterf toe trok by hawe in see stortFoto: NSRI Andre Fletcher, die Nasionale Seereddingsinstituut (NSRI) se adjunk-stasiebevelvoerder in Durban, sê Transnet het die NSRI gekontak nadat die vragmotor in die see beland het. Die polisie en nooddienste was reeds op die toneel toe die NSRI opgedaag het. Fletcher sê twee mans wat glo by die hawe werk het in die see ingespring nadat die vragmotor in die water beland het. Die mans het die liggaam van ŉ 25-jarige vrou, die enigste insittende in die vragmotor, uit die water gehaal. Die vrou is op die toneel dood verklaar en haar liggaam is deur die polisie se forensiese patologiedienste na ŉ lykshuis geneem. Die polisie ondersoek die saak.